open-index/open-wikipedia-markdown huggingface dataset:
Universitetet i Łódź

**Universitetet i [[Łódź]]** (polsk *Uniwersytet Łódzki*) er én av 23 høyskoler i Łódź. Universitetet består av elleve fakulteter, og har over 41&nbsp;000 studenter og 2&nbsp;000 ansatte. 

Universitetet driver Polens eldste *Studium Języka Polskiego dla Cudzoziemców* (Polsk språklære for utlendinger), hvor det for tiden er 290 utenlandske studenter. Universitetsbiblioteket er et av de største bibliotekene i Polen, og det største i Łódź, med over tre millioner bind. Universitetet samarbeider med 84 høyskoler i 25 land. Virksomheten drives i totalt 82 forskjellige bygninger. 

Universitetet hadde opprinnelig navnet *Państwowy Uniwersytet – Wolna Wszechnica* da det ble grunnlagt i 1945 etter initiativ fra Teodor Vieweger, rektor ved høyskolen Wolna Wszechnica Polska. Det var en videreføring av virksomheten og tradisjonene til høyskolene Instytut Nauczycielski (1921&ndash;1928), Wyższa Szkoła Nauk Społecznych i Ekonomicznych (1924&ndash;1928) og Wolna Wszechnica Polska (1928&ndash;1939), som alle var virksomme i Łódź i mellomkrigstiden.

## Fakulteter
 
*Fakultet for biologi og miljøvern
*Fakultet for økonomi og sosiologi
*Fakultet for filologi
*Fakultet for filosofi og historie
*Fakultet for fysikk og kjemi
*Fakultet for matematikk
*Fakultet for geografiske fag
*Fakultet for utdanningsfag
*Fakultet for jus og administrasjon
*Fakultet for internasjonale og politologiske studier
*Fakultet for forvaltning

## Referanser


## Eksterne lenker
* Universitetets hjemmeside
Fylkesvei 7688

**Fylkesvei 7688** går mellom Bremnes og Vikosen i Sortland kommune. Veien er 16 km lang. Strekningen Vikosen – Holm er 19,9&nbsp;km lang. Veien går for det meste flatt langs Sortlandssundet, med høyeste punkt ca. 30 moh på Nevernes.

Opprinnelig ble det bygd små kjerreveier mellom gårdene i området, i likhet med mange andre steder i Vesterålen. Sammenhengende vei mellom gårdene og rundt Gåsfjorden ble bygd på 1930-tallet. Senere fikk veien status som fylkesvei. Også veien til Holm hadde status som fylkesvei, men den veibiten ble nedklassifisert til kommunal vei på 1980-tallet. I siste halvdel av 1980-tallet og første halvdel av 1990-tallet fikk veien asfaltdekke. Veien til Holm har imidlertid fremdeles grusdekke.

Veien på sørsiden av Gåsfjorden ble tidligere sperret av snøras flere ganger om vinteren. På begynnelsen av 1990-tallet ble veien utbedret og et par rasvoller ble bygd, og problemet med snøras opphørte.

Fylkesveien har en del tungtrafikk, på grunn av søppeltransport til avfallsselskapet Reno-Vests søppelplass på Bremnes.

Frem til 2019 hadde veien betegnelsen fylkesvei 956 (Nordland).

## Kommuner og knutepunkter

*Bogen
*Nevernes
*Gåsbøl

## Referanser




## Eksterne lenker
* Vegvesenets vegkart 
*
Mykoplasma

**Mykoplasma** er en slekt av bakterier som ikke har fast cellevegg og kan være trådliknende eller ha annen form.  Uten cellevegg blir de ikke påvirket av penicillin og andre typer antibiotika som forstyrrer celleveggsyntesen.

De kan være parasittiske eller saprotrofiske. Noen arter er patogene (sykdomsfremkallende) hos mennesker, blant annet ved å forårsake egglederbetennelse, mens andre arter forårsaker lungebetennelse, brystbetennelse (mastitt), samt leddbetennelse hos husdyr. (Se også lungebetennelse hos sau.)

Mykoplasmalungebetennelse hos mennesker gir hoste med grå-hvitt, boblete ekspektorat (slim som hostes opp). Hosten kan vare i flere uker etter at effektiv antibiotikakur er gitt. 

Vanligvis høres ikke fremmedlyder ved lytting på lungene. Det sees heller ikke forandringer på røntgenbilde av lungene.

Mykoplasma kan også smitte celledyrkninger i laboratorier. Dette problemet løser man ved å sjekke hvilke kulturer som er smittet, og så kaste disse.  For å forebygge kontaminasjon (forurensing) av mykoplasma er det viktig at nye celler som kommer til laboratoriet kontrolleres.

Detektering av mykoplasma kan skje med PCR eller Hoechst fluorkromfarging. 

## Kuldeagglutinasjonstest
Tidligere var det brukt en test som kalles kuldeagglutinasjonstest. Lett fortynnet blod tilsatt citrat som koagulasjonshemmer (motvirker blodlevring) legges i fryseboks i ca. 20 minutter. Når blodet tas ut av fryseboksen, smelter det, og mens det er kaldt, agglutinerer de røde blodlegemene. Det vil si at blodlegemene fester seg til hverandre og får et ujevnt utseende. Dette er samme utseende som blod med forskjellig blodtype får om en pasient får blod av feil blodtype. Når prøven får romtemperatur forsvinner agglutinasjonen, det vil si at blodet ser jevnt ut igjen. Denne prøven kan være positiv også ved noen andre tilstander.

Det er mulig å sende pasientens serum til et serologisk laboratorium for å få påvist antistoff mot mykoplasma ved en komplementbindingsreaksjon.

Vanlig penicillin virker ikke på mykoplasma. Det vanligste å gi er erytromycin, (EryMax og Abboticin).

## Referanser
God morgen Norge

***God morgen Norge*** er et norsk morgenbasert aktualitetsprogram som har gått på TV 2 siden 24. oktober 1994. 

Programmet består av aktuelle gjester, direkteinnslag, reportasjer og musikk i studio. Hver dag lager TV-kokkene Wenche Andersen og Christer Rødseth mat i kjøkkenet.

TV 2 produserte programmet selv frem til 2019, da produksjonsselskapet Mastiff overtok produksjonen.

## Sendetid
Programmet sendes mandag til fredag mellom klokka 06:55 og 11:00 og reprise fra 11:00 til 15:00. (Fra 1994 til 2008 var sendetiden 06:25 til 09:45 – og fra 2008 til 31. oktober 2023 var sendetiden 06:55–10:00). Hver halvtime er det oppdatering av nyheter og værmelding fra TV 2 Nyheter. 

## Priser
I 2017 vant Wenche Andersen Gullrutens hederspris.

Programmet ved Knut Torgersruud jr. fikk FONOs Bjellesauprisen i 2009 for sin «langvarige og nærmest daglige innsats for norske artister fra et bredt musikalsk felt».

## Programledere
### Nåværende programledere
* Vår Staude (2005–)
* Peter Bubresko (2012–)
* Espen Fiveland (2014–)
* Desta Marie Beeder (2018–)
* Camilla Botilsrud Sagen (2020–) *fast vikar*

### Tidligere programledere

* Ivar Steen-Johnsen (1994–1997), redaktør og programleder ved oppstart
* Kjersti Bache (1994–1995), programleder ved oppstart
* Nadia Hasnaoui (1995–1996)
* Connie Barr (1996–1997)
* Øyvind Mund (1995–1999)
* Solveig Barstad (1995–1999)
* Anne Merete Hagnæss (1998–1999)
* Hedda Kise (1997–1999) (2002–2004), programleder og nyhetsanker
* Jan Øyvind Helgesen (1999–2006, 2008–2011)
* Åse Linda Tynning (2001–2003)
* Eli Strand (1999–2001, 2003–2004)
* Per Ståle Lønning (des 2002–mars 2003)
* Erik Stephansen (2003–2005)
* Arill Riise (2006–2007)
* Nils Gunnar Lie (2006–2011)
* Reidar Buskenes (2012–2014)
* Signe Tynning (2000–2015)
* Cathrine Fossum (2015–2016, 2022–2023)
* Erik Thorstvedt (2016)
* Morten Sandøy (2017)
* Siri N. Avlesen-Østli (2017–2018)

### Øvrige medvirkende
#### Mat
* Wenche Andersen (1994–2025), onsdag–fredag
* Christer Rødseth (2021–), mandag–tirsdag

#### Blomster
* Finn Schjøll (1996–)

#### Mote

* Marianne Jemtegård

## Referanser


## Eksterne lenker
* 
* 
*
Loreto

**Loreto** kan vise til:

* Loreto (Ancona) – en italiensk by.
** Prelaturet Loreto – i den italienske byen Loreto.
* Loreto (region) – en region i Peru.
** Loreto (provins) – en provins i regionen Loreto i Peru.
* Loreto (Maranhão) – en brasiliansk kommune i delstaten Maranhão.
* Loreto (kommune i Baja California Sur) – en meksikansk kommune i delstaten Baja California Sur.
**Loreto (Baja California Sur) – en by i Loreto kommune i den meksikanske delstaten Baja California Sur.
* Loreto (Zacatecas) – en meksikansk kommune i delstaten Zacatecas.
Hunger

***Hunger*** er en amerikansk film fra 2001, skrevet og regissert av Maria Giese.

Filmen var basert på Knut Hamsuns roman fra 1890, *[[Sult (roman)|Sult]]*.

## Handling
En følsom forfatter, fra en liten by, opplever en åndelig krise når han forsøker å bli berømt som manusforfatter i Hollywood. Charlie Pontus (spilt av Joseph Culp) vandrer rundt i Los Angeles, revet mellom forsøkene på å selge sitt neste manus, og finne sitt neste måltid. Han er også forelsket i den vakre og eksotiske Ylayali (spilt av Kathleen Luong) samt hans desperate forbindelse til The Chief, en mektig Hollywood-produsent.

Men forfatteren nekter hardnakket å få vekk fra sine egne prinsipper, og han synker dypere og dypere inn i åndelig krise. Til syvende og sist illustrerer historien den vanskelige balansen mellom kunstnerisk integritet, og det kommersielle aspektet rundt Hollywood.

## Skuespillere
* Joseph Culp som Charlie Pontus.
* Robert Culp som The Chief.
* Kathleen Luong som Ylayali.
* Redmond Gleeson som en gammel mann.
* Daniel Franklin som Eclair.
* James Evans som en politi-offiser.
* Harold Cannon som butikk-medarbeider.

## Eksterne lenker
*
Maria Giese

**Maria Giese** er en amerikansk filmregissør.

## Filmografi

* *[[When Saturday Comes (film)|When Saturday Comes]]* (1996)
* *[[Hunger]]* (2001)

## Referanser


## Eksterne lenker
* 
*
Monselice

**Monselice** er en småby og en kommune i det nordøstre Italia, i regionen Veneto, i provinsen Padova, ca. 20&nbsp;km sørøst for byen  Padova, i sørenden av høydedraget Colli Euganei.

## Referanser


## Eksterne lenker
*
Relikvarium

**Relikvarium**, **relikvieskrin**, **relikviegjemme**, er en beholder for relikvier som oppfattes som viktige i en religion. Innen kristendommen kan slike være fra en kristen helgen, eller være en gjenstand med tilknytning til Jesus. I buddhismen kan den ha tilknytting til Buddha eller lignende.

Fra 600-tallet av skulle enhver kristen kirkebygning ha et relikvarium. 
## Relikvarier fra norske kirker

* Vatnåsskrinet, Vatnås kirke 
* St. Svithuns skrinet, Stavanger domkirke  
* Hedalskrinet, Hedalen stavkirke 
* Deler av et relikvieskrin, Dønnes kirke 

## Kuriositet
Sør-Aurdal kommunens våpenskjold viser en stilisert relikvarium, etter modell av skrinet i Hedalen stavkirke.

## Eksterne lenker
*
Quintanilla de Onsoña

**Quintanilla de Onsoña** er en by som ligger i provinsen Palencia i Spania. 

## Økonomi
Landbruk, turisme.

## Referanser

## Eksterne lenker

* Quintanilla de Onsoña
* Información de Quintanilla de Onsoña
Gunnar Alme

**Gunnar Alme** (1924–2000) var en norsk scenograf og maler. 

## Biografi
### Tidlige år
Etter artium og gårdsarbeid blant annet i Eksingedalen seilte Alme verden rundt i løpet av en 4-årsperiode. Han bodde en tid i Brooklyn, New York og reiste gjennom USA og så store deler av verden, malte, skrev og gjorde erfaringer som skulle følge ham senere som kunstner. Han tok studier innen malerkunst og teater, litteratur, og engelsk ved Valparaiso University i Illinois. Senere studerte han også i London. 

### På scenen, TV og film
Alme debuterte i 1951 med dekorasjon til stykket *Swedenhilms* på Rogaland Teater. Han var ansatt der til 1953 og igjen 1957-1961, deretter ved Den Nationale Scene 1954-56. I perioden 1962-1972 var han frilans, deretter fast ved Nationaltheatret. Av hans mange arbeider kan en nevne *[[Hamlet]]*, *[[Cocktailparty]]* (av T.S. Eliot, på Fjernsynsteatret), *[[Vildanden]]*, *[[Elektra (Evripides)|Elektra]]*, *[[Reisen til Julestjernen]]* og musikalversjonen av *[[Jeppe på Bjerget]]*. Fra 1964 til 1990 medvirket han i 76 oppsetninger ved Nationaltheatret.

Har ellers hatt en mindre rolle i filmen *[[Hustruer]]* (1975), samt rollen som Geirs alkoholiserte far i filmen *[[Lasse og Geir]]* (1976).

### Som maler
Som maler er han særlig kjent for sine landskapsmotiver, hvor hav og himmel er et gjennomgående tema. Hans store, luftige, akvareller viser avansert og eminent teknikk innen akvarellkunsten. Alme er blitt betegnet som en malende lyriker. Med ledig form, myk og samstemt koloritt, fremstår hans bilder som en tilbedelse av lys og natur.

### Annet
Han er far til den norske sangeren og skuespilleren Iselin Alme og Bendik Alme, som ble født i hans ekteskap med forfatteren Brett Borgen.

## Referanser


## Eksterne lenker
* 
*  Gunnar Alme (2001)
*  Gunnar Alme (Arkivet, Kunstnernes Informasjonskontor)
Dagsnytt

***Dagsnytt*** er et norsk nyhetsprogram som har gått daglig på NRK Radio siden 1934, og sendes kl. 07.30 hver morgen i hverdagene. Frem til januar 2025 var Dagsnytt også navnet på alle NRKs nyhetsbulletiner hver time, med en vanlig lengde på tre minutter. Disse går nå under navnet NRK Nyheter.

## Historie
*Dagsnytt* besto frem til januar 2025 av «hovedsendinger» og bulletiner:
*Hovedsendingene gikk klokken 07:30 og var ti minutter lange på hverdager.
*Bulletinene gikk hver hele time hele døgnet og var normalt på tre minutter.
*Dagsnytt ble også sendt med TV-bilde klokken 02:00, 05:00, 05:30 og 06:00 på NRK2, under navnet «NRK Nyheter».
*På hverdager var hovedsendingen og to bulletiner en del av Nyhetsmorgen i NRK P2 og NRK1.

Hovedkanal for *Dagsnytt*s bulletiner var NRK P1, men sendingene går på de fleste av NRKs radiokanaler. NRK P3, har på dagtid egne nyhetssendinger, P3nyheter. 

*Dagsnytt*-redaksjonen holder til i Nyhetshuset på Marienlyst i Oslo.

*Dagsnytt* får stoff fra fagredaksjonene (utenriks, politisk, innenriks, økonomi) og andre deler av NRK, spesielt fra distriktskontorene.

## Ansatte
*Dagsnytt*-redaksjonen har funksjoner som:
*Vaktsjef
*Programleder for hovedsendingene (nyhetsanker)
*Programingeniør, som har det tekniske ansvaret for hovedsendingene
*Reportere, som lager saker til hovedsendinger og bulletiner, og jobber både ute og fra desken
*Nyhetsoppleser, som lager og leser bulletinene
*Utenriks jourhavende, som har ansvaret for utenriksstoffet i NRK radio, holder kontakt med korrespondentene og lager saker selv. Jobber i NRKs utenriksredaksjon.

Knut Magnus Berge er redaktør i NRK Direkte, og dermed også redaktør for *Dagsnytt*.

## Nyhetsopplesere i utvalg

* Anders Borgen Werring
* Vidar Eidhammer
* Tone Nordahl
* Jon Branæs
* Marte Kaasa Arntsen
* Tom Ingebrigtsen
* Kari Ørstavik
* Nils Petter Johannessen
* Tonje Grimstad
* Harald Berre

## Referanser


## Eksterne lenker
* 
*  Dagsnytts hjemmeside på NRK Radio, Dagsnytt 80 år
Halmahera

**Halmahera** er en indonesisk øy. Den har et areal på &nbsp;km² og er dermed den største av øyene i Molukkene og del av provinsen Maluku Utara. 

Halmahera er bebodd av forskjellige malayiske folk og av alfurer. Øya har omkring 180&nbsp;000 innbyggere, hvorav rundt 80 % er muslimer og 20 % kristne.

Den tynt befolkede øya var lenge dominert av Ternate og Tidore, to små øyer vest for Halmahera. På begge øyene hadde det utviklet seg sultanater, før portugiserne kom og før Det nederlandske ostindiske kompani i sin tur tok over herredømmet. Under annen verdenskrig var øya besatt av japanerne, som anla en base i Kaoe Bay.

I 1999 og 2000 var øya skueplass for blodige konflikter mellom muslimer og kristne, konflikter som hadde spredt seg fra naboøya Ambon. 

Det dyrkes blant annet ris, kaffe, kakao og sukkerrør på øya. Det er også en gullgruve på Halmahera. 

## Referanser


## Eksterne lenker
*
Sverre Hartmann

**Sverre Hartmann** (født 2. mai 1917, død 22. september 2003) var en norsk jurist og statsstipendiat, kjent for sin innsats som politifullmektig, etterforsker og etterhvert historiker i forbindelse med det norske landssvikoppgjøret.

Hartmann arbeidet blant annet for Undersøkelseskommisjonen av 1945, forsket i tyske arkiver, og var til stede ved krigsforbryterdomstolen i Nürnberg. Han er blant annet kjent for bøkene *Spillet om Norge* (1958), *Fører uten folk: Forsvarsminister Quisling – hans bakgrunn og vei inn i norsk politikk* (1959, 1970) og *Nytt lys over kritiske faser i Norges historie under annen verdenskrig* (1965). Hans vilje til uavhengige tilnærmingsmåter til stoffet gjorde han til noe av en *frispiller* i forhold til det etablerte historiemiljøet.

Han var formann (titulert «Formand») av Det norske studentersamfund i 1955, og var statsstipendiat fra 1968.

## Litteratur
* sambok 16 bøker av Hartmann.
* Hartmann, Sverre. «Johan Scharffenberg, mannen og motforestillingen 1869-1969 » I: *Samtiden*, h.10 (1969)  
* norgeslexi.com biografi
Rolf Alme

**Rolf Alme** (født 1958) er en norsk scenograf og sceneinstruktør.

Alme er utdannet ved Arkitekthøgskolen i Oslo, Kunstakademiet i Dresden og Académie Royale des Beaux-Arts i Brussel. Han har hatt store scenografioppgaver ved flere teatre både i Norge og i Europa. Han var fra 1995–1998 leder for scenografiutdannelsen ved Den Danske Scenekunstskole i København og fra 1998–2006 dekan ved Akademi for Scenekunst i Fredrikstad. I 2003 ble han utnevnt til professor i scenografi ved Akademi for scenekunst, Høgskolen i Østfold. Han var den første scenografen i Norge som ble utnevnt til professor.

Alme har de senere årene primært arbeidet som instruktør og har blant annet iscenesatt forestillingene *[[IRRITATIeON]]* ved ESAC i Brussel i 2008 og *[[Elektra (skuespill)|Elektra]]* og *[[A Clockwork Orange]]* ved Ålborg Teater i 2008–2009. I 2021 hadde han regi på *Andromeda*, en 40 minutter lang kortfilm som handler om vår tids pandemi samtidig som den setter tidens innskrenkninger og angst inn i et perspektiv av tilsvarende katastrofe som skjedde for 2500 år siden.

Han har hatt og deltatt ved flere utstillinger, blant annet: Kunstindustrimuseet i Oslo, 1994, Fattoria la Loggia, Firenze, 1995, Kultursommer Schwerin, BRD, 2000, Stavanger Kunstforening, 2001, Center for Advanced Visual Interaction, Århus, 2002.

## Referanser


## Eksterne lenker
*
Zebibyte

En **zebibyte** (en sammensetning av **ze**tta **bi**nary **byte**) er en informasjonsstørrelse, vanligvis forkortet **ZiB**.

1 zebibyte = 270 byte = 1&nbsp;180&nbsp;591&nbsp;620&nbsp;717&nbsp;411&nbsp;303&nbsp;424 byte = 1024 exbibyte.

Enheten zebibyte er nært knyttet til enheten zettabyte, som enten er lik en zebibyte eller 1021 byte = 1&nbsp;000&nbsp;000&nbsp;000&nbsp;000&nbsp;000&nbsp;000&nbsp;000 byte, avhengig av sammenhengen (se binærprefikser).

## Se også
* zettabyte
* zebibit
* binærprefiks
* orders of magnitude (data)
* SI-prefiks
Loreto (Ancona)

**Loreto** er en by og en kommune i den italienske provinsen Ancona, i regionen Marche. Befolkningen i 2003 var på 11.400. Loretos fremste monumenter og attraksjoner ligger alle inntil den sentrale Piazza delle Madonna: Jesuittenes kollegium, og Palazzo Comunale (tidligere Palazzo Apostolico) utformet av Donato Bramante, med et kunstgalleri med verker av bl.a. Lorenzo Lotto, Simone Vouet og Annibale Caracci så vel som en samling av majolica. Men aller viktigst er Basilikaen av Det hellige hus (*Chiesa della Casa Santa*), som gjør Loreto til et av Italias fremste pilegrimsmål.

## Referanser


## Eksterne lenker
* 
* Helligdommens hjemmeside
* Catholic Encyclopedias artikkel ''Loreto''
Zettabyte

En **zettabyte** (utledet fra SI-prefikset *[[zetta]]*-) er en informasjonsstørrelse lik en trilliard byte.  Størrelsen forkortes vanligvis **ZB**.

På grunn av uregelmessigheter ved bruk av binærprefikser i definisjon og bruk, kan det eksakte tallet i vanlig bruk enten være et av de to følgende:

* 1&nbsp;000&nbsp;000&nbsp;000&nbsp;000&nbsp;000&nbsp;000&nbsp;000 bytes &ndash; 10007 eller 1021.
* 1&nbsp;180&nbsp;591&nbsp;620&nbsp;717&nbsp;411&nbsp;303&nbsp;424 bytes &ndash; 10247 eller 270. 

På grunn av disse uregelmessighetene er det foreslått at begrepet «zebibyte» brukes som en utvetydig referanse til den siste verdien.

## Se også
* zettabit
* binærprefiks
Yottabyte

En **yottabyte**, forkortet **YB** (utledet fra SI-prefikset *[[yotta]]*-), er en informasjonsstørrelse lik en  kvadrillion eller 1024) bytes.   

På grunn av uregelmessigheter ved bruk av binærprefikser i definisjon og bruk, kan det eksakte tallet i vanlig bruk være et av de to følgende:

* 1&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000 bytes = 10008 eller 1024.
* 1&nbsp;208&nbsp;925&nbsp;819&nbsp;614&nbsp;629&nbsp;174&nbsp;706&nbsp;176 bytes = 10248 eller 280.   

På grunn av disse uregelmessighetene er det foreslått at begrepet «yobibyte» brukes som en utvetydig referanse til den siste verdien.

Det finnes for øyeblikket (2011) ikke noen systemer i verden som er i stand til å lagre en yottabyte.

Her nevnes det at NSA bruker yottabyte: http://www.youtube.com/watch?v=r7vjQ6A_ROM
Vestre Bærum Tennisklubb

**Vestre Bærum Tennisklubb** ble stiftet i 1976. Klubben er lokalisert på Rykkinn og var første klubben i Bærum som fikk permanent tennishall. Klubben het tidligere Rykkinn Tennisklubb.
Rødbergveien (Oslo)

:::*Se [[Rødbergveien|pekerside]] for flere forekomster av Rødbergveien.*

**Rødbergveien** (1A–95, 2A–124C) er en vei på Årvoll, Tonsenhagen, Stig og Kolås i bydel Bjerke i Oslo. Veien går fra Årvollveien til Utfartsveien og Erich Mogensøns vei på broen over Trondheimsveien ved Linderud senter. Veien fikk sitt navn i 1955 etter stedet Rødberget, der rød stein er oppe i dagen.

* Nr. 95: Den tidligere husmannsplassen Sandbakken, hvor den første Linderud skole lå fra 1860 til 1900.

## Referanser


## Litteratur
*
Rødbergveien

**Rødbergveien** finnes flere steder:

* Rødbergveien (Oslo)
* Rødbergveien (Salangen) – Sjøvegan
* Rødbergvegen (Selbu)
* Rødbergvegen (Harstad)
* Nedre Rødbergveg (Nome) – Ulefoss 
* Øvre Rødbergveg (Nome) – Ulefoss
Johan Raatamaa

**Johan Johansson Raattamaa** (på finsk Juhani Raattamaa, født 14. september 1811 i Kuttainen i Karesuando sokn i Sverige, død 7. mars 1899 i Saivomuotka i Karesuando) var en svensk predikant.

## Liv og virke
Raattamaa var åndelig leder for læstadianerne etter Lars Levi Læstadius død i 1861. Raattamaa var født i et velstående hjem, hadde 3 søstre og 2 brødre. Han var sønn til nämndemannen Johan Persson Raattamaa (1777–1854), husbonde på Raattamaa gård i Kuttainen, og hans hustru var Anna Johansdotter Kunnari (1781–1866). I en alder av 15 år fikk han seg arbeid som dreng i Kätkesuando, på finsk side. I 1830 ble han lærer. Etter sitt første ekteskap bosatte han seg i Saivomuotka. Han var i likhet med sin bror Per Johansson Raattamaa (født 1804, bosatt i Kummavuopio, Karesuando sokn) virksom som skolemester i Karesuando sokn.
Gift med Eva Larsdotter Altalo 1832, giftet seg på nytt i 1885, etter første hustruens død, med Karolina Larsdotter fra Gällivare.

## Se også
* Læstadianske prekensamlinger

## Bibliografi
* Raattamaa, Johan: *Brev och skrivelser*, ble gitt ut av Biblioteca Laestadiana i 2000, 492 sider. 

## Referanser


## Eksterne lenker
* Målat porträtt föreställande Raattamaa
John-Kristian Alsaker

**John-Kristian Alsaker** (også kjent som **Timian Alsaker**) (født 1949) er en norsk scenograf.

Alsaker startet karrieren som scenograf i midten av 1960-årene og gikk på Kunst- og håndverkskolen. I starten av 1970-årene var han aktiv ved flere britiske scener som National Theatre og Old Vic. Han var scenograf ved Den Nationale Scene i 1976–1982, deretter på ved Torshovteatret. Fra 1984 var han scenograf ved Los Angeles Theater Center, hvor han mottok flere priser for beste scenografi og kostymer, blant annet for Ibsen- og Beckett-oppsetninger, og stod også for scenografien ved Stein Winges gjestespill *[[Kong Lear]]*. Alsaker har vært scenograf for en eller flere oppsetninger ved de fleste av landets teatre. Fra de siste årene kan en nevne *Falstaff*, *Enigmavariasjoner*, *Tater!*, *40*, *Woyzeck* og *[[Et dukkehjem]]*, *[[Spelemann på taket]]*, *[[Tørres Snørtevold]]*, *[[Faust]]* og *[[Bør Børson jr]]*. Han var ansatt ved Nationaltheatret fra 1979 til 2018 hvor han medvirket i over 50 oppsetninger. 

Han hadde scenografien til åpnings- og avslutningsseremoniene under OL på Lillehammer i 94.

Alsaker har også arbeidet med TV-produksjoner som *[[Phantom of the Opera]]* (1990) og *[[Peer Gynt (miniserie)|Peer Gynt]]* (1993), samt filmen *[[Gåten Knut Hamsun]]* (1996). 

## Priser
* 2002 Hedda prisen i klassen beste scenografi.
* 1990 Emmy-prisen for sin scenografi til *[[Phantom of the Opera]]*.

## Referanser


## Eksterne lenker
* 
*  John-Kristian Alsaker: Prisen for beste scenografi
Linn Ulvin

**Linn Cecilie Ulvin** (født 9. april 1969 i Drammen) er en norsk forfatter, billedkunstner og frilans kurator. Hun har arbeidet med installasjon, skulptur, tekst, lyd, foto og performance, knyttet til egen skjønnlitterær skriving.   

Ulvin har billedkunstutdannelse fra Statens kunstakademi i Oslo, studert "skapande skriving" på Skrivekunstakademiet i Hordaland, og teater på The Desmond Jones School of Mime i London. Hun startet sin kunstnerkarriere som regissør, skuespiller, og dramatiker i teaterenseblet “Kompaniet Panterbiffene” (1991-1998), sammen med Maria Joynt og Toril Goksøyr.  

Hun har i 2019 arbeider med separatutstilling på Kongsberg kunstforening 2019, og duo-utstilling på Hå gamle prestegård 2020. Hun er kurator for SAMMENomGATA, Kulturetaten, Oslo Kommune, temporært kunstprosjekt i forbindelse med oppgradering av Thorvald Meyers gate 2018-2021. Kunstfaglig prosjektleder og kurator for kunst til Edvard Griegs vei omsorgsboliger i Oppegård Kommune.  

Ulvin har publisert romanene *Nærmere kjærligheten* og *Himmelen bak er slitsomt blå* på Tiden forlag. Hun har de siste årene vist separatutstillinger på Kunstplass i Oslo, *House of Foundation*, Moss og Tegnerforbundet i Oslo, og deltatt på kuraterte gruppeutstillinger som *Seeable/Sayable*, Kunstnernes Hus i Oslo, *Fakta, historier og anekdoter*, Kunsthall Stavanger, *Kvinnelige pionerer- nye stemmer*, Lillehammer Kunstmuseum, *Crossover- fra tekst til bilde* Drammens Museum. Høstutstillingen, Kunstnernes Hus, og *Mina/Meg* på Kulturhistorisk Museum i Oslo. Hun har kuratert utstillingen *Å PARADIS* på Kunstglass, Oslo, og utført to kunstprosjekter i offentlig rom, på henholdsvis Bjørnsveen skole i Gjøvik, og Spongdal Skole utenfor Trondheim. 

Ulvin utfører også konsulentoppdrag for Buskerud fylkeskommune har hun har arbeidet med utvikling av det regional film, samt med utsmykking i fylket. Hun har blant annet vært engasjert ved Kunstakademiet i Trondheim og Kunsthøgskolen i Oslo.  I barne -og ungdomsskolen har hun arrangert skrivekurs. 

Hun ble i 2019 tildelt 10-års «Stipend for etablerte kunstnere» av Norsk kulturråd.

## Bibliografi

Ulvin har gitt ut to romaner:

* *Himmelen bak er slitsomt blå* (2001)
* *Nærmere kjærligheten* (2005)

## Kilder
*Presentasjon av Linn Cecilie Ulvin i Forfatterkatalogen på Forfattersentrums nettsider

## Referanser


## Eksterne lenker
* «Biografi», *Linnulvin.com*
Yobibyte

En **yobibyte** (sammensatt av **yo**tta **bi**nary **byte**) er en informasjonsstørrelse, vanligvis forkortet **YiB**.

1 yobibyte = 280 bytes = 1&nbsp;208&nbsp;925&nbsp;819&nbsp;614&nbsp;629,174,706,176 bytes = 1,024 zebibytes

Yobibyte er nært knyttet til enheten yottabyte, som kan enten være lik en Yobibyte eller 1024 bytes = 1&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000 bytes, avhengig av sammenhengen (se binærprefiks).
Yobibyte har samme andvendelsesområde som yottabyte, men brukes når en ønsker å unngå yottabyte, som er tvetydig i enkelte sammenhenger.

1 yobibyte er lik:

1024 zebibyte 
Og motsatt:

1 zebibyte = 1/1024 yobibyte 

## Se også
* yottabyte
* yobibit
* binærprefiks
* orders of magnitude (data)
* SI prefix
Kristine Bonnevies vei (Oslo)

:::*Se [[Kristine Bonnevies vei|pekerside]] for flere forekomster av Kristine Bonnevies vei.*

**Kristine Bonnevies vei** (5-15, 2-26) er en vei på Tonsenhagen i bydel Bjerke i Oslo. Veien er en blindvei og går sør- og nordover fra krysset mellom Anna Rogstads vei og Ragna Nielsens vei. Kristine Bonnevies vei er oppkalt etter zoolog og første norske kvinnelige professor Kristine Bonnevie.

## Referanser


## Litteratur
*
Kristine Bonnevies vei

**Kristine Bonnevies vei** finnes flere steder:

*Kristine Bonnevies vei (Oslo)
* Kristine Bonnevies vei (Stavanger)
* Kristine Bonnevies veg (Sola) – Hafrsfjord
Lloyd Banks

**Christopher Charles Lloyd** (født 30. april 1982), bedre kjent som **Lloyd Banks**, er en amerikansk rapper og medlem av den populære gruppen G-Unit.            

## Biografi
Lloyd Banks ble født i Baltimore, Maryland og vokste opp i Queens, New York. Lloyd Banks' far satt mye av tiden i fengsel, så moren tok seg av barna. Når moren ikke var til stede, måtte Banks passe på sine yngre brødre. Han begynte å skrive rim som barn og rappet dem i New Yorks gater. I stedet for å gjøre skolearbeid og lekser, skrev han ned alle rim han fant på. Det ble etter hvert en fritidsaktivitet for ham, og folk fikk øyene opp for denne talentfulle gutten. Lloyd Banks vokste opp i nærheten 50 Cent og Tony Yayo, og disse tre brukte å rappe sammen, etter hvert på scene.

### Veien til suksess
Ettersom Tony Yayo var en eldre og mer erfaren MC, ble han med 50 Cent på flere turneer, inkludert Cash Money Tour. Lloyd Banks ble igjen hjemme, og mens han ventet på sine eldre kamerater kom han i kontakt med produsenter fra Queens og ble med på låter fra lokale mixtapes, og Lloyd Banks har et sterkt og godt rykte i New Yorks undergrunnsscene.

### G-Unit
G-Unit ble stiftet da de tre kameratene Lloyd Banks, 50 Cent og Tony Yayo bestemte seg for å lage en gruppe sammen. De møtte Young Buck da han var på Cash Money Tour i New York, og etter at 50 Cent fikk sitt eget plateselskap tok de Young Buck inn i varmen og de var nå 4 i gruppen. Senere ble Tony Yayo sendt i fengsel, noe som gjorde at han ikke fikk være med på debutalbumet. Frontet av 50 Cent redefinerte gruppa gangsterrap, og lagde en serie av gode mixtapes av høy kvalitet. Da 50 Cent gav ut sitt debutalbum Get Rich or Die Tryin' var Lloyd Banks med på låten *Don't Push Me*, og rett etter at 50 Cent fikk sitt eget plateselskap gav gruppa ut debutalbumet *Beg For Mercy* i 2003, som etter hvert solgte over 2 millioner kopier.

## Plateutgivelser
### ''The Hunger For More''
Lloyd Banks gav ut debutalbumet *The Hunger For More* i 2004. Den første singelen var den gedigne hiten *On Fire*, sammen med 50 Cent. Denne debuterte som nr 1. på Billboard med 433 000 kopier solgt den første uka. Albumet har siden solgt over 2 000 000 kopier verden over og regnes som Lloyd Banks' beste verk.

### Rotten Apple
«The Big Withdraw» var ment å skulle være Lloyd Banks' andre album. Dette ble imidlertid lekket i sin helhet og alle de 23 låtene ble forkastet, og Banks startet på «Rotten Apple», som er et ordspill på New York (The Big Apple). I 2006 kom albumet ut, et album som ikke er regnet som en kommersiell suksess, all den tid Lloyd Banks solgte vesentlig mer på sitt første album. 

### Gang Green
«Gang Green» er foreløpig tittel på Lloyd Banks' kommende album. Noen utgivelsesdato er ikke satt.

## Diskografi
* 2004: *The Hunger for More*
* 2006: *Rotten Apple*
* 2010: *The Hunger For More 2*

### Singelutgivelser
* 2004: *On Fire* (feat. 50 Cent)
* 2005: *I'm So Fly*
* 2005: *Karma*
* 2006: *The Cake*
* 2006: *Hands Up* (feat. 50 Cent)
* 2006: *Help* (feat. Keri Hilson)
* 2010: *Beamer, Benz Or Bentley* (feat Juelz Santana)
* 2010: *Any Girl* (Feat Lloyd)

## Referanser


## Eksterne lenker
* 
* 
* 
*
Exabyte

**Exabyte** (utledet fra SI-prefikset *[[exa]]*-) er en informasjonsstørrelse ca. lik en trillion bytes. Størrelsen forkortes vanligvis **EB**.

På grunn av uregelmessigheter ved bruk av binærprefikser i definisjon og bruk, kan det eksakte tallet i vanlig bruk enten være et av de to følgende:

* 1&nbsp;000&nbsp;000&nbsp;000&nbsp;000&nbsp;000&nbsp;000 bytes &ndash; 10006 eller 1018.
* 1&nbsp;152&nbsp;921&nbsp;504&nbsp;606&nbsp;846&nbsp;976 bytes &ndash; 10246 eller 260.
På grunn av disse uregelmessighetene er termen "exbibyte" foreslått som en utvetydig referanse til den siste verdien. (Se binærprefiks.)

Pr. 2006 blir exabyte av data nesten aldri brukt i noen praktisk sammenheng. F. eks., den totale mengde av trykket materiale i verden er estimert til å være fem exabyte. Likevel er det beskrevet adresseringsplasser opp mot 16 eller 18 exabyte for datamaskiner med 64-bit datamaskinarkitektur.

Det er estimert at ved utgangen av 1999 var summen av menneskeprodusert media (medregnet all audio, videoopptak and tekst/bøker) 12 exabyte.
 
Forskning ved UC Berkeley School of Information antar at det ble laget 5 exabyte lagringsplass i 2002 alene, 92% av det på magnetiske medier, hovedsakelig på harddisker. Dog, den store majoriteten av plassen er brukt til å lagre ekstra kopier av intellektuelt arbeid som musikk og kommersielle videoer.

Det er blitt sagt at 5 exabyte data tilsvarer omtrent «alle ord som noen gang er blitt ytret av mennesker». En University of California, Berkeley rapport fra 2003, som ofte benyttes som referansekilde for dette utsagn refererer selv til et websted tilhørende California Institute of Technologys forsker Roy Williams hvor utsagnet stod så tidlig som i mai 1999. 
Validiteten av dette utsagnet er omdiskutert.

## Se også
* exabit
* exbibyte

## Referanser


## Eksterne lenker
* exabyte (whatis.com definition)
DMX

**Earl Simmons**, kjent som **DMX**, (født 18. desember 1970, død 9. april 2021) var en amerikansk rapper og skuespiller. Han ble kjent på slutten av 1990-årene. Han ga ut sitt første album i 1998, *It's Dark and Hell Is Hot*. Albumet debuterte på førsteplass på Billboards albumliste Billboard Hot 200. Også hans fire neste album toppet den amerikanske albumlista.

DMX ble også kalt «Dark Man X». Han tok navnet DMX fra en tidlig trommemaskin kalt Oberheim DMX. 

DMX spilte i *Cradle 2 the Grave*. Han ble kjent for sangene «X Gonna Give It To Ya», «Party up» og «Where The Hood At».

Simmons fikk hjerteinfarkt 2. april 2021 og ble innlagt på sykehus i sin hjemstat New York, hvor han ble liggende i koma. Han døde en uke senere.

## Filmer
* 1998: *Belly*
* 2000: *[[Romeo Must Die]]*
* 2001: *[[Exit Wounds]]*
* 2003: *Cradle 2 the Grave*
* 2004: *Never Die Alone*
* 2007: *Death Toll*
* 2007: *Father of Lies*
* 2008: *Lords of the Street*
* 2008: *Last Hour*

## Album
* 1998: *It's Dark and Hell Is Hot*
* 1998: *Flesh of My Flesh, Blood of My Blood*
* 1999: *…And Then There Was X*
* 2001: *The Great Depression*
* 2003: *Grand Champ*
* 2006: *Year of the Dog…Again*
* 2012: *Undisputed*

## Referanser


## Eksterne lenker
* 
* 
* 
*
Danmarks Jernbanemuseum

**Danmarks Jernbanemuseum** ligger i Odense. I museet er det utstilt togvogner, lokomotiver, rutebiler og fergemodeller. Det utstilte materiell gir et inntrykk av Danmarks jernbanehistorie.

## Bilder

Fil:Danish Rail Museum1.JPG|Danmarks Jernbanemuseum i Odense
Fil:20060801 Litra Hs.jpg|Litra Hs 363 på jernbanemuseet, august 2006
Fil:DSB_A_159.JPG|Litra A 159 på jernbanemuseet, oktober 2006
Fil:DSB NOHAB.JPG|Litra MY 1112 på jernbanemuseet, august 2007


## Eksterne lenker
*
Ja Rule

**Jeffrey Atkins** bedre kjent som **Ja Rule** (født 29. februar 1976 i Queens i New York City i New York) er en amerikansk rapper og skuespiller.

## Referanser


## Eksterne lenker
* 
* 
*
Xzibit

**Alvin Nathaniel Joiner IV** (født 18. september 1974 i Detroit i Michigan), bedre kjent som **Xzibit**, er en amerikansk rapper, skuespiller og programleder i MTVs program *[[Pimp My Ride]]*. Han er også med i noen episoder av *Extreme Makeover USA*.

## Diskografi
Xzibit kommer opprinnelig fra Detroit, men som 6-åring flyttet han til California. Xzibit har helt siden 1996 gitt ut ett album annet hvert år:

* *[[At the Speed of Life]]* (1996)
* *[[40 Dayz & 40 Nightz]]* (1998)
* *[[Restless]]* (2000)
* *[[Man Vs. Machine]]* (2002)
* *[[Weapons of Mass Destruction]]* (2004)
* *[[Full Circle]]* (2006)

## Referanser


## Eksterne lenker
* 
* 
* 
* 
* Offisiell fanside
Young Buck

**David Darnell Brown** kjent som Young Buck (født 15. mars 1981 i Nashville i Tennessee) er en amerikansk rapper. Han er medlem i den suksessrike rap-gruppa G-Unit.

## Biografi
David begynte å rappe som 12-åring. Som 14-åring begynte han å lage plater i studio. Selv om han var i studio og lagde plater, var han også godt kjent på gaten fordi han solgte narkotika rundt i nabolaget.
Navnet Young Buck var et navn som David fikk av de eldre som solgte narkotika. De kalte han Young Buck fordi han tjente så mange penger selv når han var så ung. 

Young Buck ble medlem av G-Unit da han var på turne med Cash Money, og 50 Cent hørte han rappe. Buck skaffet seg for alvor et navn da han var med på debutskiva til gruppa, kalt Beg for Mercy. Senere kom også soloalbumene *Straight Outta Ca$hville*(1,000,000+ solgte skiver) og *Buck the World* (500,000+ solgte skiver). I april 2008, gav 50 Cent Young Buck sparken fra G-Unit, men han er enda signert på G-Unit Records som soloartist. Young Buck har senere uttalt seg negativt om  50 Cent, blant annet i låten "The Taped Conversation".

## Diskografi

Studioalbum:
* 2004: *Straight Outta Ca$hville* 
* 2007: *Buck the World*
* 2016: *10 Bodies*

## Eksterne lenker
* 
* 
* 
*
Henoteisme

**Henoteisme** (av gresk *hen*, «én» – og *theos* – «gud») er et religionsfenomenologisk begrep. Religionshistorikeren Max Müller innførte begrepet i 1867. Det anvendes der hvor én guddom får udelt oppmerksomhet, uten at andre guder benektes. I hinduismen kan en hindu/hindufamilie ha en utvalgt gud som de tilber og ser på som sin personlige. 

Forskjellige forskere foretrekker begrepet monolatrisme framfor «henoteisme» i diskusjon om religioner der én gud står sentralt, men eksistensen eller stillingen til andre guder ikke benektes. Ifølge Christoph Elsas bærer begrepet henoteisme i moderne bruk en konnotasjon om utviklingen av religioner i senantikken. En henoteist kan tilbe én gud fra et gudepanteon utfra et eget valg, samtidig som vedkommende aksepterer andre gudeskikkelser og gudekonsepter. Henoteisme og inklusiv monoteisme er begrepet som refererer til en mellomposisjon mellom ubegrenset polyteisme og eksklusiv monoteisme.

## Referanser


## Eksterne lenker
* What are Henotheism and Monolatry? 
* On Henotheism
Augusto

**Augusto** et mannsnavn av latinsk opprinnelse. Det er en kortform av tilnavnet *Augustus* som betyr «stor» og som er dannet av det latinske ordet *augere*, «å øke».

August er en vanligere norsk variant av navnet.

## Utbredelse

|}

## Kjente personer med navnet
* Augusto Pinochet (1915&ndash;2006), chilensk general og president
* Augusto Boal (født 1931), brasiliansk teatermann
* Augusto Odone (1933&ndash;2013), italiensk økonom og oppfinner av Lorenzos olje
* Augusto López-Claros (født 1955), boliviansk økonom
* Augusto Montaño (født 1984), meksikansk kampsportsutøver
* Augusto Jone Luís, mosambikisk politiker og statsråd

## Se også
* måneden august
* keiser Augustus

## Eksterne lenker
*
Ginstslekta

* *[[Genista anglica]]*
* *[[Genista germanica]]*
* *[[Fargeginst|Genista tinctoria]]*

**Ginstslekta** (*Genista*) er en planteslekt i erteblomstfamilien, som finnes utbredt i Europa, Midtøsten og Nord-Afrika. 

De engelske middelalderkongene av slekten Plantagenet brukte opprinnelig ginst (*planta genista*) som sitt skjoldemblem, og det var opphavet til kongeslekten navn.

## Eksterne lenker
* 
* http://matmor.info/genista.htm 
* http://florabase.dec.wa.gov.au/browse/profile/21569
Gyvelslekta

* gyvel

**Gyvelslekta** (*Cytisus*) er ei planteslekt i erteblomstfamilien, som er utbredt i Europa, Midtøsten og Nord-Afrika. Plantene er busker eller dvergbusker med små, trekoblede blad (eller helt uten blad). I Norge forekommer kun gyvel.

## Eksterne lenker
*
Hudson Motor Car Company

**Hudson Motor Car Company** var en amerikansk bilprodusent som var virksom fra 1909 til 1957. Selskapet produserte biler under navnet *Hudson*, i tillegg til merkenavnene *Essex* og *Terraplane*.
## Eksterne lenker
*
Sauda ungdomsskole

**Sauda ungdomsskole** er en ungdomsskole i Sauda kommune i Rogaland. Skolen har tre klasser på hvert skoletrinn (8. – 10.), og det er rundt 75 elever på hvert trinn.

Sauda ungdomsskole fikk nybygg med plass til alle 9.-klassene høsten 2001. Før det hadde en tatt i bruk brakker og andre bygninger, så dette var en stor forbedring. Alle klasserom har tilhørende grupperom, elevene har fått regulerbare stoler slik at sittestillingen kan tilpasses for alle og det og smart board i hvert klasserom.

Skolen har som mål at alle skal trives og det slås sterkt ned på mobbing. Sauda kommune er en MOT-kommune, og minst én gang i halvåret får elevene besøk av inspektører fra MOT som inspirerer elevene til å være gode med hverandre og seg selv.

## Eksterne lenker
* Sauda ungdomsskule på Sauda kommunes hjemmeside
Johannes Heinrich Schultz

**Johannes Heinrich Schultz** (født 20. juni 1884 i Göttingen, død 19. september 1970 i Berlin) var en tysk psykiater og psykoterapeut som ikke var tilsluttet noen skole i faget. Han er verdenskjent som utvikleren av autogen trening. Dette er ett treningsopplegg som handler om å lære seg kunsten å slappe av på tross av stress og ytre omgivelser. Treningen foregår imidlertid i stillhet.

## Referanser


## Eksterne lenker
*
Huawei

**Huawei Technologies Co. Ltd.** (; kinesisk: 華為技術有限公司, pinyin: Huáwei Jíshu Yǒuxiàn Gōngsī) er en kinesisk leverandør av utstyr til telekommunikasjon, herunder mobiltelefoner.

## Historie
Selskapet ble etablert i september 1987 av Ren Zhengfei, og ligger i Shenzhen i provinsen Guangdong i Folkerepublikken Kina. Selskapet er privateid, og hadde i september 2017 over  ansatte . I 2012 gikk Huawei forbi Ericsson og ble verdens største produsent av telekommunikasjonsutstyr. I 2017 omsatte Huawei for 602,6 milliarder kinesiske renminbi, som da tilsvarte 92,5 milliarder amerikanske dollar.

Selskapet har levert teknologi til mobiltelefoninett i blant annet Norge, Sverige, Nederland og California i USA. Det har avdelinger over hele verden, også i Norge og Sverige. Telenor demonstrerte sammen med Huawei 5G for første gang i Norge 20. mars 2017.

Selskapet startet som privateid, men kaller seg «kollektivt» og eid av de ansatte. Ren Zhengfei eier 1,4&nbsp;% av selskapet mens  ansatte eier resten.

## Navn
Navnet, 華為, Huáwèi, (Forenklet kinesisk: 华为). Tegnet 華 betyr praktfullt eller storslått, men kan også bety Kina. Tegnet 為 betyr handling eller prestasjon.

## Kontroverser
Blant annet flere vestlige selskaper og myndigheter har beskyldt Huawei for å bedrive industrispionaje og å fungere som en forlenget arm for statlige kinesiske interesser, noe som er blitt tilbakevist av selskapet selv. Også Tysklands føderale byrå for IT-sikkerhet har uttalt at det ikke finnes bevis for at selskapet har bygget inn avlyttingsteknologi i sine produkter.

15. mai signerte den amerikanske presidenten Donald Trump en presidentordre som lar myndighetene hindre amerikanske selskaper i å gjøre forretninger med utenlandske aktører.

I mai 2019 avsluttet flere amerikanske selskaper, blant annet Google, Intel og Broadcom, samarbeidet med Huawei. Bruddet med Google medfører blant annet at Huaweis mobiltelefoner kan miste tilgangen til Google Play og andre Google-tjenester. I tillegg mistet Huawei tilgangen til Googles Android-versjon og fremtidige oppdateringer til denne, og vil i fremtiden kun kunne benytte den åpne versjonen av Android-prosjektet.

22. mai 2019 ble det kjent at det britiske selskapet ARM Holdings, som designer brikkesettet ARM, har instruert sine ansatte i å avslutte alle avtaler med Huawei. Huaweis mobiltelefoner benytter mikroprosessorer og brikkesett med design fra ARM og dette kan medføre at disse må redesignes fra bunnen.

23. mai 2019 ble det kjent at Huawei var blitt kastet ut som medlem av SD Association, organisasjonen som styrer minnekortstandardene SD og microSD. Samtidig ble det kjent at Wi-Fi Alliance, organisasjonen som styrer Wi-Fi-standarden, også hadde kastet Huawei ut som medlem.

Etter et møte med Kinas president Xi Jinping under G20-toppmøtet i Osaka, kunngjorde president Trump på en pressekonferanse 29. juni 2019 at amerikanske firma igjen kan selge produkter til Huawei. Selskapet er ikke formelt fjernet fra svartelisten, noe Trump ikke ville kommentere.

## Referanser


## Eksterne lenker
*
Anna Rogstads vei (Oslo)

**Anna Rogstads vei** (1-49, 2-24) er en vei på Tonsenhagen i bydel Bjerke i Oslo. Veien går fra Rødbergveien til krysset mellom Ragna Nielsens vei og Kristine Bonnevies vei. Anna Rogstads vei er oppkalt etter første kvinnelige stortingsrepresentant, og medstifter av Norges Lærerinneforbund, Anna Georgine Rogstad.

## Referanser
Erling Thurmann-Andersen

**Erling Thurmann-Andersen** (1945–2002) var en norsk filmfotograf. Han regnes som en av de beste norske filmfotografene gjennom tidene og er den mest brukte i norsk film.

I en årekke var han styremedlem i Norsk Film A/S, i Filmgruppe 1 A/S og i Norsk Filmforbund. Han var dessuten medlem i Statens kortfilmutvalg. I perioder underviste han i filmkunnskap ved Universitetet i Trondheim og ved statens studiesenter for film. Thurmann-Andersen var Professor II ved Høgskolen i Lillehammer, Den Norske filmskolen.

Han begynte å filme *[[Jonny Vang]]*, men måtte avslutte filmingen på grunn av sykdom.

Thurmann-Andersen var på slutten av 60-tallet samboer med skuespilleren Ragnhild Hilt og sammen fikk de datteren Hanna Hilt. Fra 1987 til sin død var han samboer, senere gift, med Wenche Hovet som han fikk datteren Astrid Thurmann-Hovet med.

## Filmografi – fotograf
* *[[Jonny Vang]]* (2003)
* *[[Jordgubbar med riktig mjölk]]* (2001)
* *[[Naturlige briller]] (2001) (kortfilm)
* *Prozac Nation* (2001)
* *80 grader aust for Birdland* (2000)
* *Døren som ikke smakk* (2000) (kortfilm)
* *Hver søndag hos mor* (2000) (kortfilm)
* *Evas øye* (1999)
* *Misery Harbour* (1999)
* *Cellofan – med døden til følge* (1998)
* *Insomnia* (1997)
* *Gåten Knut Hamsun* (1996) (TV-Serie)
* *Vendetta* (1995)
* *Bryllupsfotografen* (1994)
* *Just do it* (1994) (kortfilm)
* *Lindehålsmannen* (1994) (kortfilm)
* *Hodet over vannet* (1993)
* *Kalle og englene* (1993)
* *Den demokratiske terroristen* (1992)
* *Joker* (1991)
* *Riktiga män bär alltid slips* (1991)
* *Håkon Håkonsen* (1990)
* *Istanbul* (1989)
* *Brun bitter* (1988)
* *Veiviseren* (1987)
* *Hard asfalt* (1986)
* *Galskap!* (1985)
* *Havlandet* (1985)
* *Hustruer - ti år etter* (1985)
* *Papirfuglen* (1985)
* *Svarta fåglar* (1983)
* *Forfølgelsen* (1981)
* *Sølvmunn* (1981)
* *At dere tør!* (1980)
* *Arven* (1979)
* *Det andre skiftet* (1978)
* *Den allvarsamma leken* (1977)
* *Kosmetikkrevolusjonen* (1977)
* *Oss* (1976)
* *Faneflukt* (1975)
* *Skraphandlerne* (1975)
* *Den siste Fleksnes* (1974)
* *Mors hus* (1974)
* *Anton* (1973)
* *Ragnarock (1973)
* *[[Rødblått paradis]]* (1971)
* *[[Fremad marsj!]]* (TV) (1969, co-fotograf)

## Priser (utvalg)
* 1997 – Amandakomiteens gullklapper
* 1987 – Aamot-statuetten
* 1987 – Amandaprisen i klassen beste faglige innsats for foto i *[[Hard Asfalt]]*
* 1978 – Filmkritikerprisen for foto i *Den alvarsamma leken*

## Referanser


## Eksterne lenker
*
Wanderer

**Wanderer** var en tysk produsent av blant annet biler og sykler, grunnlagt 26. februar 1885 av Johann Baptist Winklhofer og Richard Adolf Jaenicke. 
Det hele startet som en sykkelforretning, men utviklet seg til en fabrikk som laget flere produkter, bl.a. Continental skrivemaskiner og ulike verktøymaskiner. 
Wanderernavnets historie: 
26. februar 1885: Etablerte firmaet "Chemnitzer-Velociped-Depot Winklhofer & Jaenicke".
4. januar 1887: Wanderer ble tat ti bruk som navnet på selskapets sykler.
5. mai 1896: Firmaet "Winklhofer & Jaenicke, Schönau/Chemnitz" skifter navn til WANDERER Fahrradwerke AG. 

Den første Wanderer motorsykkelen kom i 1902, og i 1905 den første prototypen på en bil. I 1907 kom en bil til. Fabrikken skiftet nå navn til Wanderer-Werke. 
Wanderer betyr «vandrer» eller «omstreifer», deres første logo var et våpenskjold med en stupende svale i og med firmagrunnleggernes navn på toppen, men dette var før de bygde biler, kun sykler.

Wanderer stilte ut sine motorsykler på bilutstillingen på Akershus 1909 gjennom Hans Erichsens Sportsforretning på Lilletorget. Bertel O. Steen sikret seg fra 1934 også agenturet for Wanderer som da hadde ligget 11 år i dvale her hjemme. 
Det ble aldri noen produksjon av disse første bilene, men i 1911 presenterte de Wanderer «Puppchen», den første riktige bilen fra Wanderer. 

I 1932 ledet den saksiske delstatsbanken de fire merkene Audi, DKW, Horch og Wanderer sammen i konsernet Auto Union.
Av Auto Unions fire merker ble Audi profilert som individualistmerket. Det kom tilbake på markedet i 1933, kombinerte DKWs forhjulstrekk med Wandererkomponenter, og ble bare bygget i små serier. I 1938/39 ble disse modellene fjernet til fordel for en mer konvensjonell, Horch-konstruert bil med bakhjulstrekk og Audi-emblem.

Både bil- og motorsykkelproduksjon opphørte i 1942. Etter andre verdenskrig havnet fabrikkene i øst-sonen og merket Wanderer forsvant.


Fil:Wanderer-w25k.jpg|Wanderer W25K (1936–1938)
Fil:L-Wanderer-Mofa.png|Tosylindret Wanderer (1906)
Fil:Autounion-Wanderer1936.jpg|Auto Union Wanderer W25K (1936)
Fil:Wanderer W51S.JPG|Wanderer W51S


## Referanser


## Eksterne lenker
* 
*  Historien til Wanderer